EkBass/fiwiki-20250220-pages-articles huggingface dataset:
Leopold V

Leopold V (1157 – 31. joulukuuta 1194), Babenbergin sukua, oli Itävallan herttuana kolmannen ristiretken aikoihin 1177–1194. Hän joutui kiistoihin retken johtajan Rikhard Leijonamielen kanssa. Leopold oli Henrik II:n ja hänen bysanttilaisen vaimonsa Theodora Komneneen poika. Leopold nai 1172 Unkarin kuningas Géza II:n tyttären Helenan. Heillä oli pojat, joista tuli Frederik I ja Leopold VI. Ristiretkellä Leopold kahinoi Rikhard Leijonanmielen kanssa; Rikhard ja Ranskan kuningas Filip II olivat nostaneet lippunsa Akkossa, mutta kun Leopold teki saman, Rikhard repi hänen lippunsa alas. Rickhardia epäiltiin myös Leopoldin serkun, Jerusalemin kuninkaan Conrad Montferratilaisen surmaan osallistumisesta. Paluumatkalla Englantiin 1192 Rikhard tunnistettiin Wienissä, tarinan mukaan sinettisormuksesta, ja hänet vangittiin ja tuotiin keisari Henrik VI:n eteen. Rikhardin valtavilla lunnailla rakennettiin uudet Wienin kaupunginmuurit ja Wiener Neustadt. Paavi Celestinus III kuitenkin julisti Leopoldin kirkonkiroukseen ristiretkeläistoverin vangitsemisesta. Leopold V kuoli 1194 vapautumatta kirkonkirouksesta pudottuaan hevosen selästä turnajaisissa Grazissa. Luokka:Itävallan hallitsijat Luokka:Vuonna 1157 syntyneet Luokka:Vuonna 1194 kuolleet
Satu Kunnas

Satu Kunnas (s. 3. syyskuuta 1977 Helsinki) on suomalainen entinen jalkapalloilija. Hänen pelipaikkansa oli maalivahti. Kunnas on keskittynyt uransa jälkeen poliisiopintoihin. Ensimmäisen naisten maaottelunsa Kunnas pelasi 13. maaliskuuta 1996 Ruotsia vastaan. Hän on pelannut yhteensä 47 naisten maaottelussa. Kunnas oli ehdolla FIFA:n vuoden pelaajaksi 23 muun naisen ohella vuonna 2005, jolloin suomalaisista myös Laura Kalmari oli ehdollaKalmari ja Kunnas ehdolla maail­man par­haak­si. Sadun nuorempi veli Kristian Kunnas on myös entinen jalkapalloilija ja hän on edustanut Suomea alle 16- ja alle 18-vuotiaiden EM-kisoissa sekä alle 20-vuotiaiden MM- kisoissa. ==Seurat== * NuPS, Vihti (kasvattajaseura) * Helsingin Jalkapalloklubi * FC Kontu, Helsinki * AC Vantaa * Malmin Palloseura, Helsinki * Asker SK, Norja * Flöya IF, Norja * FC United, Pietarsaari ==Saavutukset== * EM välierä 2005 * U16 PM-kulta 1994 * U21 PM-hopea ja -pronssi * Vuoden naispelaaja 2005 (maajoukkueen valmennusjohdon valinta) * Suomen mestaruus 1995 * Norjan mestaruussarjan pronssi 2003 ja 2004 == Lähteet == Luokka:Suomalaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Nuutti

Nuutti on suomalainen miehen etunimi. Nuutti on suomalainen muunnos pohjoismaisesta nimestä Knut, jonka merkitys on 'ylpeä', 'reipas'. Nimi on esiintynyt Kansanvalistusseuran kalenterissa 1882–1883 ja Suomen almanakassa Nuutti on ollut vuodesta 1885. Sitä ennen nimi oli suomalaisessakin almanakassa muodossa Knut. Nimi oli aikoinaan Knud Lavardin muistoksi 7. tammikuuta, mutta siirrettiin vuonna 1708 Knuut Pyhän muistopäivälle (13. tammikuuta), jolloin on samalla kulunut 20 päivää jouluaatosta. Nuutinpäivä on kansanomaisesti tärkeä merkkipäivä, johon jouluajan on katsottu päättyvän, kuten osoittaa sananparsi: ”Hyvä Tuomas joulun tuopi, paha Nuutti pois sen viepi.” Vanhojen lakien mukaan joulurauha kesti 20 päivää ja päättyi siten 13. tammikuuta. Päivän perinteisiin kuuluvat eräillä alueilla Länsi-Suomessa myös nuuttipukit. Nimi Nuutti oli 1980-luvulle saakka varsin harvinainen, mutta on viime vuosikymmeninä yleistynyt. Tammikuuhun 2025 mennessä Digi- ja väestötietoviraston mukaan 3 131 miestä on saanut nimekseen Nuutti. Suurin osa heistä on syntynyt vuoden 2000 jälkeen. == Tunnettuja Nuutteja == * Nuutti Heikkilä (s. 2001), kiekonheittäjä * Nuutti Konttinen, näyttelijä ja laulaja * Nuutti Lintamo (1909–1973), jalkapalloilija ja valmentaja * Nuutti Niinistö (s. 1975), tasavallan presidentti Sauli Niinistön poika * Nuutti Takkinen (s. 1982), toimittaja, juontaja ja muusikko * Nuutti Viitasalo (s. 1999), jääkiekkoilija * Nuutti Vuoritsalo (1878–1913), kirjailija == Kuvitteellisia Nuutteja == * Nuutti Seppä, tv-sarjassa Salatut elämät == Lähteet == * * === Viitteet === Luokka:Etunimet
Afgaani

Afgaani tarkoittaa seuraavia asioita: * paštu, indoeurooppalainen kieli * afgaanit, pääosin Afganistanin ja Pakistanin alueella asuva kansa * afgaaninvinttikoira, koirarotu * afgaani, Afganistanin rahayksikkö.
Affiksi

Affiksi eli sanaliite on sanan runkoon liitettävä osa. Affiksit jaetaan alatyyppeihin sen mukaan, mihin ne sijoitetaan suhteessa sanavartaloon. Kieliteknisesti affiksit ovat morfeemeja. == Erilaisia affikseja == * prefiksi eli etuliite, kuten esimerkiksi suomen negaatio /epä-/. * suffiksi eli jälkiliite, kuten esimerkiksi suomen yks. 1. persoonan omistusliite /-ni/. Suffiksit ovat suomessa erittäin yleisiä. Ne jaetaan seuraavasti: ::–johtimet (jak|aa + -o > jako, sattu|a + -mus/-mys > sattumus) ::–päätteet (verbien persoonapääte: olen; nominien sijapääte: talossa) ::–tunnukset (verbeillä modus olisin, pystynemme ja tempus nauroivat; nomineilla monikon tunnus: kissat) ::–liitteet (nominien omistusliitteet: autotallini) ::–liitepartikkelit (esimerkiksi verbeillä: -pa/-pä, -han/-hän, -ko/-kö, -s > tekisinkö, tulepa tänne, oletkos aivan varma, sehän on mukava kuulla) * infiksi on affiksi, joka tulee sanan (tai sanavartalon) sisään, esimerkiksi akkad. separatiivi /-ta-/, elûm 'mennä ylös' > etlûm 'mennä ylös jostakin' * sirkumfiksi tulee sekä sanavartalon alkuun että loppuun, esimerkiksi nahuatlin omistusliitteet tl-substantiiveissa: yks.1.persoona /no- -uh/ coá- 'käärme' > nocoáuh 'käärmeeni' * transfiksi on epäjatkuva affiksi, lähinnä seemiläisissä kielissä, esimerkiksi arabiassa, ktb 'kirja', josta transfiksillä i-ā saadaan (yksikkö) kitāb 'kirja', u-u (monikko) kutub 'kirjat' jne. * superfiksi vaikuttaa äänteiden suprasegmentaalisiin piirteisiin, kuten tooniin (esim. mbayn kielen frekventatiivi: rīyā 'jakaa' > ríyā 'jakaa monta kertaa') == Lähteet == == Aiheesta muualla == * Tieteen termipankki: Affiksi (kielitiede) Luokka:Muoto-oppi
Pelkoa ja inhoa Las Vegasissa (elokuva)

Pelkoa ja inhoa Las Vegasissa on Hunter S. Thompsonin samannimiseen romaaniin perustuva elokuva, joka sai ensi-iltansa 1998. Päähenkilöä Raoul Dukea näytteli Johnny Depp ja hänen asianajajaansa Dr. Gonzoa Benicio del Toro. Elokuva ei saavuttanut suurta suosiota lipputulojen muodossa. Thompsonin kirjasta oli yritetty tehdä elokuvaa jo vuosikymmenien ajan, mutta se oli aina jäänyt suunnitteluasteelle. Ohjaaja Terry Gilliam otti elokuvan ohjattavakseen, kun alkuperäiseksi ohjaajaksi suunniteltu Alex Cox joutui vetäytymään projektista taiteellisten erimielisyyksien vuoksi. Depp valmistautui elokuvan kuvauksiin perusteellisesti: hän jopa asui Thompsonin (jonka elämään alkuperäinen romaani perustuu) luona kuukausia elokuvaan valmistautuen. Myös hänen hiuksensa leikattiin kaljuksi vastaamaan nuoren Thompsonin ulkonäköä. Del Toro puolestaan lihotti itseään kymmeniä kiloja rooliaan varten. Kirjailija Hunter S. Thompson teki pienen roolin eräässä elokuvan kohtauksessa. Muita sivuroolien esittäjiä ovat muun muassa Ellen Barkin, Gary Busey, Penn Jillette, Tobey Maguire, Christina Ricci, Cameron Diaz sekä Red Hot Chili Peppersin basistina tunnettu Flea. == Rooliluettelo == Luokka:Yhdysvaltalaiset draamakomediaelokuvat Luokka:Yhdysvaltalaiset road moviet Luokka:Terry Gilliamin ohjaamat elokuvat Luokka:Päihdeaiheiset elokuvat Luokka:Seulonnan keskeiset artikkelit Luokka:Vuoden 1998 yhdysvaltalaiset elokuvat Luokka:Universal Picturesin elokuvat
Cry-Baby

Cry-Baby on elokuvaohjaaja John Watersin ohjaama musikaalielokuva vuodelta 1990. Kuten monet Watersin elokuvat, myös tämä parodioi aihettaan ja ottaa inspiraatiota samanaiheisista elokuvista kuten Grease. 1950-luvun nuorisorikollisista kertovassa elokuvassa ovat pääosissa Johnny Depp, Iggy Pop, Ricki Lake, Traci Lords ja Amy Locane. Sivuosissa ovat muun muassa Patricia Hearst, Joe Dallesandro ja Willem Dafoe. Elokuva ei menestynyt kovinkaan hyvin ilmestymisensä aikoihin, mutta on sen jälkeen kohonnut eräänlaiseksi kulttielokuvaksi. Cry-Baby oli Watersin toinen valtavirran Hollywood-elokuva. ==Rooleissa== ==Vastaanotto== Video-oppaassa vuodelta 1994 Bello Romano pitää Watersin Grease-musikaalin roskaversiota muistuttavasta tarinasta ja sen vahvasta musiikillisesta selkärangasta. Hän antaa elokuvalle neljä tähteä viidestä, mikä teoksen mukaan vastaa sanallista arviota ”erinomainen”. ==Lähteet== == Aiheesta muualla == * Jyrki Laelma: Cry-Baby. Iltalehti 19.8.2009. Luokka:Yhdysvaltalaiset elokuvamusikaalit Luokka:Vuoden 1990 yhdysvaltalaiset elokuvat Luokka:Yhdysvaltalaiset nuortenelokuvat Luokka:Universal Picturesin elokuvat
Fran Walsh

Frances Rosemary Walsh on uusiseelantilainen elokuvakäsikirjoittaja ja -tuottaja sekä muusikko. Hän on ollut vuodesta 1987 saakka ohjaaja Peter Jacksonin kanssa avosuhteessa, ja siitä lähtien ollut mukana Jacksonin jokaisessa elokuvassa käsikirjoittajana ja usein myös tuottajana. Hän sai kolme Oscar-palkintoa elokuvasta Taru sormusten herrasta: Kuninkaan paluu (2003). Walshilla on Jacksonin kanssa kaksi lasta. ==Valikoitu filmografia== * Meet the Feebles (1989) * Aivokuollut (Braindead) (1992) * Taivaalliset olennot (Heavenly Creatures) (1994) * Jack Brown Genius (1994) * Kummituskopla (The Frighteners) (1996) * Taru sormusten herrasta: Sormuksen ritarit (Lord of the Rings: Fellowship of the Ring) (2001) * Taru sormusten herrasta: Kaksi tornia (Lord of the Rings: The Two Towers) (2002) * Taru sormusten herrasta: Kuninkaan paluu (Lord of the Rings: Return of the King) (2003) * King Kong (2005) * Oma taivas (The Lovely Bones) (2009) * Hobitti – Odottamaton matka (The Hobbit: An Unexpected Journey) (2012) * Hobitti – Smaugin autioittama maa (The Hobbit: The Desolation of Smaug) (2013) * Hobitti – Viiden armeijan taistelu (The Hobbit: Battle of the Five Armies) (2014) * Mortal Engines (2018) == Aiheesta muualla == * * Luokka:Uusiseelantilaiset elokuvakäsikirjoittajat Luokka:Uusiseelantilaiset elokuvatuottajat Luokka:Uusiseelantilaiset muusikot Luokka:Grammy-palkinnon saajat Luokka:Oscar-palkinnon saajat Luokka:Syntymävuosi puuttuu Luokka:Elävät henkilöt Luokka:Hugo-palkinnon saajat
Käsikirjoittaja

Käsikirjoittaja tekee käsikirjoituksen eli suunnitelman siitä, millainen elokuvasta, näytelmästä tai muusta vastaavasta tuotannosta tulee. Käsikirjoittaja on usein mukana koko tuotannon ajan, sillä käsikirjoitusta yleensä muokataan useaan otteeseen tuotannon edetessä. Käsikirjoittaja on toisinaan myös tuotannon ohjaaja. Käsikirjoittaja ei luo itsenäistä teosta vaan ainoastaan suunnitelman, jonka pohjalta voidaan ryhtyä toteuttamaan tuotantoa. Elokuvakäsikirjoittajaksi voi opiskella muun muassa Aalto- yliopiston taiteiden ja suunnittelun korkeakoulun elokuvataiteen osastolla sekä joissakin ammattikorkeakouluissa. Monet tämän päivän elokuva- ja televisiokäsikirjoittajista ovat myös itseoppineita tai muualla kuin elokuvakoulussa oppinsa saaneita kirjoittajia. Käsikirjoittajaksi voi ryhtyä kuka tahansa, joka pystyy kirjoittamaan mielenkiintoisen ja samaistuttavan tarinan. Muodollisia oppiarvovaatimuksia käsikirjoittajan ammattiin ei ole. == Elokuvakäsikirjoittaja == Tyypillisesti elokuvakäsikirjoituksesta vastaa yksi henkilö. Elokuvakäsikirjoittaja voidaan myös palkata kirjoittamaan jo olemassa oleva tarina elokuvakäsikirjoitukseksi, kehittämään ja dramatisoimaan jo kirjoitettua käsikirjoitusta tai sovittamaan elokuvakäsikirjoitukseksi jokin muu teksti, kuten novelli tai runo. Elokuvakäsikirjoittajan ammattitaito koostuu mielikuvituksen ja tarinankerronnan taidon lisäksi kyvystä hahmottaa dramaturgisia kokonaisuuksia, käsitellä asioita kertovalla ja mielenkiintoisella tavalla ja nähdä uusia näkökulmia olemassa olevista asioista. Henkilöhahmojen luominen ja heidän ominaisuuksiensa aukikirjoittaminen ja elokuvalliseen kerrontaan sopivaksi muokkaaminen on yksi käsikirjoittajan haasteellisimmista tehtävistä. == Televisiokäsikirjoittaja == Televisiokäsikirjoittajien ammatissa työtehtävät voivat olla elokuvaa rajatumpia. Esimerkiksi jatkuvajuonisen saippuasarjan käsikirjoittamisesta vastaa suurempi käsikirjoitusryhmä, jossa kirjoittamisen ja tarinan kehittelyn eri vaiheet ja osa-alueet on annettu eri tekijöiden vastuulle . Ryhmässä työskentelee muun muassa script editor, jonka tehtävä on viimeistellä käsikirjoitus eli tiivistää, rytmittää ja tasapainottaa sitä. Sarjan suuremmista tarinalinjoista päättää yleensä tuottaja ja käsikirjoitustiimin johto yhdessä, ja sitä kehitellään yleensä ainakin yhden tuotantokauden verran etukäteen. == Lähteet == ==Kirjallisuutta== *Aaltonen, Jouko: Käsikirjoittajan työkalut : audiovisuaalisen käsikirjoituksen tekijän opas. 4. uud. laitos, Helsinki : SKS, 2018. ISBN 978-951-858-024-2. *”Käsikirjoittajat todessa ja fiktiossa” -teemanumero, Filmihullu 5/2017. *Norman, Marc: What Happens Next : A History of American Screenwriting. London : Aurum Press, 2008. ISBN 978-1-84513-324-5. ==Aiheesta muualla== *"Hyvä käsikirjoittaminen on tarkkaa ajattelemista" (kansanuutiset.fi) *Käsikirjoittajan osa elokuvatuotannossa – osa 1 (produs.fi) *Arkistovieraana: Tove Idström (areena.yle.fi) Luokka:Elokuva-alan ammatit
Udo Voigt

Udo Voigt (s. 14. huhtikuuta 1952 Viersen) on saksalainen äärioikeistolainen poliitikko ja NPD-puolueen entinen johtaja (1996–2011). Häntä edelsi tässä tehtävässä Günter Deckert ja seurasi Holger Apfel. Hän on saanut sakkoja kansankiihotuksesta vuosina 2003, 2004 ja 2005. Vuonna 2005 häntä syytettiin Dresdenin pommitusten vertaamisesta holokaustiin, mutta syyte raukesi Hampurin yleisen syyttäjän kieltäydyttyä nostamasta syytettä sananvapauteen vedoten. Vuoden 2014 eurovaaleissa Voigt valittiin Euroopan parlamenttiin, jossa hän istui vuoteen 2019 saakka.Uusi saksalaismeppi on vastannut natsipuheistaan oikeudessa: "Hitler oli suurmies", Yle Uutiset, 27.5.2014 ==Lähteet== == Aiheesta muualla == * Luokka:Saksalaiset poliitikot Luokka:Saksalaiset europarlamentaarikot Luokka:Vuonna 1952 syntyneet Luokka:Elävät henkilöt
Sigrid Jusélius

Sigrid Maria Jusélius (17. toukokuuta 1887 Pori – 19. kesäkuuta 1898 Turku) oli varakkaan porilaisen liikemiehen Fritz Arthur Juséliuksen (1855–1930) ja hänen vaimonsa Blenda Moliisin (1850–1919) tytär. Hän oli vanhempiensa ja varsinkin isänsä silmäterä. Vanhempien esikoinen, vuonna 1884 syntynyt tytär Thyra Theresia oli kuollut vain muutaman kuukauden ikäisenä. Vuonna 1893, Sigridin ollessa kuusivuotias, hänen vanhempansa erosivat. Sigrid muutti äitinsä kanssa Tukholmaan, Ruotsiin ja myöhemmin Turkuun. Huolimatta siitä hän ei menettänyt yhteyksiään isäänsä, jonka viimeiseksi lapseksi hän myös jäi. Turussa Sigrid kävi ruotsalaista yhteiskoulua (Åbo svenska samskola) syksystä 1897 lähtien. Seuraavana talvena hän sairastui tuhkarokkoon, jota seurasi useita jälkitauteja. Sigrid menehtyi lopulta keuhkotuberkuloosiin Turun kodissaan 19. kesäkuuta 1898. Hän oli kuollessaan 11-vuotias. Isänsä Fritz Juséliuksen silmäteränä hän sai arvokkaan viimeisen leposijan, kun Jusélius rakennutti hänelle Juséliuksen mausoleumin Poriin. Sen lisäksi hänen muistoaan kunnioittaa Sigrid Juséliuksen säätiö, joka jakaa apurahoja lääketieteellisiä tutkimuksia varten. == Lähteet == * === Viitteet === == Aiheesta muualla == * Sigrid Juséliuksen säätiö * Juséliuksen perheen esineitä Satakunnan Museon kokoelmissa Luokka:Suomalaiset henkilöt Luokka:Vuonna 1887 syntyneet Luokka:Vuonna 1898 kuolleet
Luokittelujärjestelmä

Luokittelujärjestelmä on vakiintunut tai vakituiseksi ehdotettu säännöstö, jolla sen piiriin kuuluvia asioita luokitellaan. Varhaiset luokitukset olivat luonteeltaan yhteenvetoja klassisissa filosofisissa teoksissa esitetyistä jäsennyksistä, eivät itsenäisiä tuotoksia. Italialaisen Angelo Polizianon vuonna 1491 julkaistua Panepistemon-teosta pidetään ensimmäisenä varsinaisena tieteiden järjestelmän esityksenä.Meriläinen 1984, 23 == Mihin käytetään == Luokittelujärjestelmiä käytetään tiedon tai tietämyksen jäsentämiseen ja tietyn objektin sisällönkuvailuun. Usein luokittelut ovat hierarkkisia, kuten kirjastoluokittelut ja biologinen luokittelu. Kokoelmissa luokittelun avulla voidaan ryhmitellä samaan aihepiiriin kuuluvat objektit yhteen esimerkiksi hyllyyn tai muuhun säilytyspaikkaan. Hyllyluokitus on suppea ja luokiteltavien kohteiden fyysisyyden rajoittama näkökulma verrattuna aiheiden luokitukseen.Meriläinen 1984, 24-25 Asiasanastoja käytetään tiedon kuvaamisessa luokituskaavan rinnalla. Kun valitut asiasanat järjestetään hierarkkisesti muodostuu sanastosta tesaurus. Tesauruksissa voi ylimmällä tasolla olla kuitenkin tuhansia asiasanoja, joten niitä ei voi käyttää apuna objektien ryhmittelyssä luokkiin. == Esimerkkejä == Biologista luokittelua tutkivia tieteenaloja ovat systematiikka, joka tutkii luokittelun teoriaa ja menetelmiä ja taksonomia, joka tutkii lajien ryhmittelyä käytännössä. == Katso myös == * Luettelo erilaisista Wikipediassa esitetyistä luokitteluista ja luokittelujärjestelmistä - ryhmiteltynä YKL:n luokkiin. ==Lähteet== * ===Viitteet===
Pää pystyyn Helena

Pää pystyyn Helena on suomalainen draamaelokuva, jonka on ohjannut kuvaajana paremmin tunnettu Esko Töyri, jonka esikoisohjaus elokuva on. Elokuva sai ensi-iltansa 8. helmikuuta 1957. Elokuva perustuu Aino Räsäsen romaaniin Pää pystyyn, Helena! (1955) ja on neljäs ja viimeinen Helena-romaanisarjasta tehty elokuva.Arto Pajukallio, Elokuvat, Helsingin Sanomat 27.5.2011, sivu D 7Tv- maailma, Päivän elokuvia, 20/2011 sivu 29 Tämän hyvin tuottoisan elokuvan jälkeen ei Helena-kirjoja enää muokattu filmeiksi, vaikka Räsänen jatkoi sarjaa vielä kahdeksan romaanin verran. Taustaa, viitattu 21.4.2014 ==Juoni== Elokuva kertoo kepeään sävyyn kartanon asukkaiden kesäisistä tekemisistä. Vaimonsa kuolemasta syyllisyyttä tunteva Arttu Junkkeri (Jussi Jurkka) saa uuden mahdollisuuden. Myös äiti Helena (Irma Seikkula) on jäänyt leskeksi. Paikalle saapuu kesävieraaksi reipas nuori neito Taina (Heidi Krohn). == Vastaanotto == Aikalaisarvioissa kiinnitettiin huomiota sekavaan kerrontaan, joka edellyttäisi Räsäsen kirjojen maailman tuntemusta. Heikki Eteläpää (Elokuva-Aitta) hämmästeli, että täysverinen elokuvamies ei ole osannut riittävästi hyödyntää elokuvan keinoja. Mauri Nordberg (Etelä-Suomen Sanomat) huomauttaa, että hyvääkin elokuvassa on ja nostaa esiin nuorten näyttelijöiden roolisuoritukset. Lehdistöarviot, viitattu 21.4.2014 Eräässä myöhemmässä arviossa elokuvan kerrontaa luonnehditaan sujuvaksi, mutta kirjoittajan mukaan se on "huolella tehtyä tyhjäkäyntiä", jonka pelastaa vain Krohnin roolisuoritus. ==Näyttelijät== ==Lähteet== Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1957 suomalaiset elokuvat Luokka:Suomalaiset draamaelokuvat Luokka:Esko Töyrin ohjaamat elokuvat
Agamat (suku)

Agamat (Agama) on agamien heimoon kuuluva kuivilla alueilla viihtyvä liskosuku. Suvussa on noin 30 lajia, jotka ovat levinneet eteläisimpään Eurooppaan, Afrikkaan ja eteläiseen Aasiaan.Agama Encyclopedia Britannica Agaman pää on kolmikulmainen, ja kaulassa on kaksi poikkisuuntaista vekkiä. Useimmat agamat ovat hyönteissyöjiä. Ne kaivavat pesänsä hiekkaan ja laskevat sinne munia. Joitakin agama-lajeja, kuten Afrikasta kotoisin olevaa maa-agamaa (Agama aculeata) pidetään terraarioissa harvinaisena lemmikkinä.Red-dheaded agama Exotic PetsTanzanian Spiny Agama for Sale Backwater Reptiles == Lähteet == Luokka:Agamat
Asiasana

Asiasana on kontrolloituun asiasanastoon eli tesaurukseen sisältyvä avainsana eli termi.Ilmaus termi liittyy siihen, että asiasana voi koostua useammastakin sanaasta. Asiasanoja käytetään tiedonhakuun ja sitä palvelevaan aineiston kuvailuun. Asiasanat ovat tiedonhaussa käytettävien hakutermien eli avainsanojen erikoistapauksia. Muista avainsanoista poiketen asiasana ei siis ole täysin vapaasti valittavissa: asiasanastossa kutakin käsitettä voi kuvata vain yksi termi. Asiasanaksi valitun termin synonyymeja käytetään asiasanastossa ohjaustermeinä, jotka johdattavat käyttäjän käyttämään sallittua synonyymiä. ==Lähteet== * * ===Viitteet=== ==Aiheesta muualla== *Yleinen suomalainen asiasanasto (YSA) Luokka:Kirjastotiede
From the Inside

From the Inside on Alice Cooperin albumi vuodelta 1978. From the Inside on konseptialbumi ja se kertoo Alice Cooperin kokemuksista alkoholin vieroitushoidosta. ==Kappaleet== # # # # # # # # # # Luokka:Vuoden 1978 albumit Luokka:Konseptialbumit Luokka:Alice Cooperin albumit
Welcome to My Nightmare

Welcome to My Nightmare on Alice Cooperin ensimmäinen soololevy (ja kahdeksas studioalbumi) yhtyeen hajottua vuonna 1974, ja se julkaistiin vuonna 1975. Samanniminen konsertti DVD on myös olemassa, joka on tämän levyn mainoskiertueelta nauhoitettua materiaalia. Sitä pidetään yhtenä Cooperin soolouran parhaista albumeista. Welcome to My Nightmare on konseptialbumi, joka kertoo Steven-nimisen pojan painajaisesta. == Kappaleet == # # # # # # # # # # # Albumi julkaistiin vuonna 2002 uudelleen sisältäen alternate-versiot kappaleista Devil's Food, Cold Ethyl ja The Awakening. ==Muusikot== * Alice Cooper -laulu * Bob Ezrin - kosketinsoittimet, syntetisaattori, tuottaja, mixaaja * Vincent Price - laulu, efektit * Johnny Badanjek - rummut * Jozef Chirowski - kosketinsoittimet * Whitey Glan - rummut * Steven Deacon Hunter - kitara * Prakash John - basso * Tony Levin - basso * Michael Sherman - laulu * Dick Wagner - kitara, laulu * Gerry Lyons - laulu Luokka:Vuoden 1975 albumit Luokka:Konseptialbumit Luokka:Alice Cooperin albumit Luokka:Bob Ezrinin tuottamat albumit
Retro Studios

Retro Studios on videopelejä tuottava yritys, jonka perusti Jeff Spangenberg vuonna 1998. Yritys on nykyään kokonaan Nintendon omistuksessa. Retro Studios on tullut tunnetuksi Metroid Prime -peleistään. Retrolla oli alkuaikoinaan paljon vaikeuksia. Kaikki kuitenkin muuttui, kun Nintendo tarjosi yritykselle mahdollisuutta jatkaa Metroid-pelisarjaa Nintendo GameCubella. Metroid Prime menestyi sekä arvosteluissa että myynnissä. Vuonna 2001 perustaja Jeff Spangenberg myi osuutensa yrityksestä Nintendolle ja poistui näyttämöltä. Uudeksi toimitusjohtajaksi valittiin Michael Kelbaugh. ==Pelit== *Metroid Prime (Nintendo GameCube, 2001) *Metroid Prime 2: Echoes (Nintendo GameCube, 2004) *Metroid Prime 3: Corruption (Wii, 2007) *Metroid Prime Trilogy (Wii, 2009) *Donkey Kong Country Returns (Wii, 2010) *Mario Kart 7 (3DS, 2011) *Donkey Kong Country: Tropical Freeze (Wii U, 2014) ==Lähteet== ==Aiheesta muualla== *Yrityksen kotisivut Luokka:Yhdysvaltalaiset videopeliyritykset
Göteborgin yliopisto

Göteborgin yliopisto () on Göteborgin kaupungissa, Ruotsissa, sijaitseva yleisyliopisto. Se perustettiin vuonna 1891 yksityisten lahjoitusten turvin Göteborgin korkeakouluna. Täyden yliopistoaseman se sai vuonna 1954. Kuningas Kustaa VI Aadolf vihki yliopiston 2. lokakuuta 1954. Sillä on kahdeksan eri tiedekuntaa, noin 27 250 päätoimista opiskelijaa ja noin 6 472 henkilökunnan edustajaa. Maailman viidensadan huippuyliopiston Shanghai-yliopistovertailussa Göteborgin yliopisto sai vuonna 2014 sijaluvun 151–200. Se ylsi tällöin Ruotsin viidenneksi korkeatasoisimmaksi yliopistoksi.Academic Ranking of World Universities 2014 shanghairanking.com ==Lähteet== == Aiheesta muualla == * Yliopiston viralliset sivut Luokka:Göteborgin yliopisto Luokka:Ruotsin yliopistot ja korkeakoulut
Brutal Planet

Brutal Planet on Alice Cooperin albumi vuodelta 2000. Brutal Planet oli Alice Cooperin ensimmäinen studioalbumi kuuden vuoden levytystauon jälkeen. Brutal Planet ja seuraajansa Dragontown ovat Alice Cooperin ainoat industrial metal- albumit. == Kappaleet == # # # # # # # # # # # # Can't Sleep, Clowns Will Eat Me (vain Japanissa julkaistu bonus-kappale.) == Henkilöt == * Alice Cooper - laulu * Ryan Roxie - kitara * China - kitara * Phil X - kitara * Eric Singer - rummut * Bob Marlette - rytmikitara, basso, koskettimet == Arvostelut == * BraveWords: 8+/10Alice Cooper – Brutal Planet Viitattu 9.10.2022. * Soundi: ALICE COOPER: Brutal Planet Viitattu 9.10.2022. == Lähteet == Luokka:Vuoden 2000 albumit Luokka:Alice Cooperin albumit
Laura Jurkka

Laura Marjaana Jurkka (ent. Länsiö; s. 1. tammikuuta 1958 Helsinki) on suomalainen näyttelijä. Hän on Jussi Jurkan ja Maikki Länsiön tytär. Jurkka on laulava näyttelijä, harvoja naiskoomikoita Suomessa. Lisäksi hän on opiskellut klassista laulua ja pitää konsertteja kevyestä klassiseen. Hän pitää myös esiintymistaidon kursseja, luennoi kehonkielestä ja opettaa ilmaisutaitoa laulajille. Jurkka toimi vakinaisena näyttelijänä Seinäjoen kaupunginteatterissa vuodesta 2004 vuoteen 2011, jolloin joutui keskeyttämään uransa sydänoireiden vuoksi. ==Valikoitu filmografia== *Elämän suola TV2 1996–1998 – televisiosarja *Hyvien ihmisten kylä TV2 1993 – televisiosarja *Ihmeidentekijät MTV3 1996–1997 – televisiosarja *Uppo-Nalle (1991) *Hovimäki (2002) – televisiosarja *Kalteva torni (2006) == Tunnustukset == * Näyttämötaiteen kultainen ansiomerkki (Suomen Teatterijärjestöjen Keskusliitto), 2010 == Lähteet == ==Aiheesta muualla== * * Luokka:Suomalaiset näyttelijät Luokka:Vuonna 1958 syntyneet Luokka:Elävät henkilöt
Pas de deux

Pas de deux, ’askeleet kahdelle’, on ranskankielinen balettitermi, jolla tarkoitetaan ballerinan ja hänen partnerinsa kaksintanssiosuutta balettiteoksessa. Esityksen pääparin tanssima grand pas de deux alkaa adagiolla, jossa tanssin luonne on rauhallinen ja liike jatkuvan sulavaa. Miestanssija tukee siinä ballerinaa. Adagiota seuraa molempien tanssijoiden soolo-osuudet, variaatiot, joissa he esittelevät taitojaan yksintanssissa. Variaatioihin valitaan usein suurinta taituruutta osoittavat liikkeet. Pas de deux’n päättää coda, jossa molemmat vielä esittelevät osaamistaan – useimmiten jotain vauhdikasta. Tällainen coda on esimerkiksi 32 fouettéta – ballerina tekee toistuvia piruetteja yhdistettynä jalan vauhdinottoliikkeeseen. Miehelle tyypillinen coda on kierros näyttämön ympäri jeté coupé -hypyillä ja lopuksi vaikkapa tour en l’air. Pas de deux’ssä tarvitaan omanlaistaan balettitekniikkaa, ja usein sitä harjoitellaankin erillisillä pas de deux -tunneilla. Ballerinan tukeminen tasapainoissa ja pirueteissa sekä erilaiset nostot ovat tyypillisiä pas de deux -liikkeitä. Luokka:Paritanssit Luokka:Balettitermit Luokka:Ranskankieliset sanat ja sanonnat
Tukholman kuninkaallinen musiikkikorkeakoulu

Tukholman kuninkaallinen musiikkikorkeakoulu () on Ruotsin pääkaupungissa Tukholmassa sijaitseva musiikkiin keskittyvä korkeakoulu. Se perustettiin vuonna 1771 Ruotsin kuninkaallisen musiikkiakatemian konservatoriona. Se itsenäistyi akatemiasta vuonna 1971. == Aiheesta muualla == * Musiikkikorkeakoulun kotisivut Luokka:Musiikkialan oppilaitokset Luokka:Ruotsin yliopistot ja korkeakoulut Luokka:Tukholman oppilaitokset Luokka:Tukholman rakennukset ja rakennelmat
Arresø

Arresø on järvi Tanskan Själlannissa Frederiksværkin itäpuolella. Järvi on pinta-alaltaan Tanskan suurin, 39,87 neliökilometriä. Arresø on matala järvi, jonka suurin syvyys on 5,9 metriä. Arresø sijaitsee kolmen kunnan, Halsnæsin, Gribskovin ja Hillerødin alueella. Arresø laskee Frederiksværkissa sijaitseva Arresøn kanavan kautta Roskilden vuonoon. Järveen laskee useita puroja, joista tärkein on Pøleå. Arresøn länsipuolella sijaitsee useita kukkuloita, joista on hyvät näkymät järvelle. == Historia == Arresø on oli alunperin Kattegatin vuono, josta tuli makean veden järvi noin 2000–3000 vuotta sitten. 1700-luvulle saakka Arresø oli tulvaherkkä järvi, mikä johtui ojan heikoituksesta. Vuonna 1717 aloitettiin Arresøn kanavan ja sulun rakennustyöt, jotka saatiin valmiiksi 1719. Kanavan vesivoimaa käytettiin 1750-luvulta lähtien valimoon ja ruutimyllyyn. Vuonna 1899 perustettiin toimikunta tutkimaan Jäämeren vedenkorkeutta. Søborg Søsta saatujen kokemusten perusteella tutkittiin, voitaisiinko Arresø kuivattaa ja käyttää maataloustarkoituksiin. Ruudin ja kalastuksen arvo johti kuitenkin siihen, ettei hanke toteutunut. Nykyisin järvi on nimetty elinympäristö- ja linnustonsuojelualueeksi. == Katso myös == * Tanskan järvet == Lähteet == Luokka:Tanskan järvet Luokka:Gribskovin kunta Luokka:Halsnæsin kunta Luokka:Hillerødin kunta
Maikki Länsiö

Marja-Helena ”Maikki” Länsiö (12. marraskuuta 1932 Turku – 13. lokakuuta 1996 Turku) oli suomalainen näyttelijä. Hän valmistui Suomen Teatterikoulusta vuonna 1953, ja liittyi heti valmistuttuaan Suomen Kansallisteatterin näyttelijäkuntaan. Vuonna 1965 hän siirtyi Turun Kaupunginteatteriin, josta jäi eläkkeelle vuonna 1988. Länsiö oli jo ennen teatterikoulua opiskellut musiikkia ja tanssia. Teatterissa hän ansioitui komediennena etenkin Shakespearen näytelmissä sekä opereteissa. Teatterin lisäksi Länsiö teki noin kymmenen elokuvaroolia, useimmiten avustajana. Hänen ensimmäinen merkittävä ja tunnetuin elokuvaroolinsa oli Löpö komediassa Kuriton sukupolvi (1957). Hän esiintyi myös useissa radiokuunnelmissa ja musiikkiohjelmissa. Paitsi näyttelijänä, Länsiö tuli tunnetuksi 1960-luvun alussa yhdessä näyttelijä Esa Saarion kanssa levyttämistään lastenlauluista, joista tunnetuimpia on ”Hottentottilaulu”. Maikki Länsiö meni vuonna 1955 naimisiin näyttelijä Jussi Jurkan kanssa. Heidän tyttärensä Laura Jurkka (s. 1958) on myös näyttelijä. Myrskyisä avioliitto päättyi eroon vuonna 1966; sen jälkeen Länsiö avioitui näyttelijä Matti Varjon kanssa. Länsiön elämää varjosti alkoholismi. Hän kuoli 63-vuotiaana Turussa vuonna 1996. == Teatterirooleja == *Altonan vangit (rooli: Johanna) *Casablancan koirat (Martta) *Kirsikkapuisto (Ranjevskaja) *Kultainen vasikka (Edit) *Miten haluatte (Rosalinda) *Miten äkäpussi kesytetään (Katariina) *Mustalaisruhtinatar (nimiosa) *Pienet ketut (Birdie) *Porvari aatelismiehenä (markiisitar Dorimène) *Romeo ja Julia (imettäjä) == Elokuvat == * Suomalaistyttöjä Tukholmassa (1952) * Varsovan laulu (1953) * Tyttö kuunsillalta (1953) * Jälkeen syntiinlankeemuksen (1953) * Mä oksalla ylimmällä (1954) * Nukkekauppias ja kaunis Lilith (1955) * Helunan häämatka (1955) * Rintamalotta (1956) * Kuriton sukupolvi (1957) * Musta rakkaus (1957) * Äidittömät (1958) * Autuas eversti (1958) * Lasisydän (1959) * Voi veljet, mikä päivä! (1961) == Lähteet == * Maikki Länsiö Elonetissä 8.2.2015. Kansallinen audiovisuaalinen arkisto. * Maikki Länsiön muistokirjoitus Helsingin Sanomissa 13.10.1996. Helsingin Sanomat. * Rakastetut teatterisuvut, osa 4: Jurkat 10.2.2016. Apu. * Näyttelijä Maikki Länsiö kuollut 17.10.1996. mtv. Luokka:Suomalaiset näyttelijät Luokka:Vuonna 1932 syntyneet Luokka:Vuonna 1996 kuolleet
Ruotsin kuninkaallinen musiikkiakatemia

Ruotsin kuninkaallinen musiikkiakatemia () on Tukholmassa sijaitseva yksi Ruotsin kuninkaallisista akatemioista. Kuningas Kustaa III perusti sen vuonna 1771. Akatemia on itsenäinen järjestö, jonka tavoitteena on edesauttaa ja tukea musiikin taiteellista, tieteellistä, koulutuksellista ja kulttuurillista kehitystä. Se myöntää apurahoja ja jakaa vuosittain maineikasta Polar Music Prize -palkintoa. Akatemian vanha talo Blasieholmenin pohjoisrannalla (Nybrokajen 11) on Johan Fredrik Åbomin suunnittelema ja valmistunut 1878.Fredric Bedoire: Stockholms byggnader: Arkitektur och stadsbild, s. 89. Norstedts, Tukholma 2012. Akatemian hallinto toimii nykyisin viereisellä tontilla, Blasieholmstorgin puolella niin sanotussa Ulkoministerihotellin talossa (Blasieholmstorg 8).Utrikesministerhotellet Kungliga Musikaliska Akademien. Viitattu 5.9.2014. ==Lähteet== == Aiheesta muualla == * Musiikkiakatemian viralliset sivut. * Akatemian historiikki. Luokka:Gärdet Luokka:Musiikkialan oppilaitokset Musiikkiakatemia Luokka:Tukholman oppilaitokset
Lelu (Mikronesia)

Lelu on pieni saari Lelu Harbourissa Kosraen saaren itäpuolella Mikronesian liittovaltiossa. Lelun saari on osa Lelun kuntaa, joka kattaa myös suuren osan Kosraesta. Saaren suurin asutuskeskus on nimeltään Lelu Village. Luokka:Mikronesian federaation saaret
Polar Music Prize

Polar Music Prize eli Polar-palkinto on kansainvälinen musiikkipalkinto, joka annetaan yksittäisille henkilöille, ryhmille tai instituutioille kunnianosoituksena poikkeuksellisen suurista saavutuksista musiikin luomisen ja kehittämisen alalla. Palkinnon myöntää Ruotsin kuninkaallinen musiikkiakatemia. Palkinnon perusti vuonna 1989 Abban manageri Stig Anderson. Palkinto myönnettiin ensimmäisen kerran vuonna 1992. Palkinnonjakotilaisuudet järjestetään Tukholmassa, ja palkinnon ojentaa palkituille Ruotsin kuningas Kaarle XVI Kustaa. Palkinnon suuruus on miljoona Ruotsin kruunua. ==Palkinnon saajat== vuosi saaja maa 1992 Britannia 1992 Baltian maat Viro, Latvia, Liettua 1993 Yhdysvallat 1993 Puola 1994 Yhdysvallat 1994 Itävalta 1995 Britannia 1995 Venäjä 1996 Kanada 1996 Ranska 1997 Yhdysvallat 1997 Ruotsi 1998 Yhdysvallat 1998 Intia 1999 Yhdysvallat 1999 Ranska 2000 Yhdysvallat 2000 Yhdysvallat 2001 Yhdysvallat 2001 Yhdysvallat 2001 Saksa 2002 Etelä-Afrikka 2002 Venäjä 2003 Yhdysvallat 2004 Yhdysvallat 2004 Itävalta, Unkari 2005 Brasilia 2005 Yhdysvallat 2006 Led Zeppelin Britannia 2006 Venäjä 2007 Yhdysvallat 2007 Yhdysvallat 2008 Pink Floyd Britannia 2008 Yhdysvallat 2009 Britannia 2009 & El Sistema Venezuela 2010 Björk Islanti 2010 Italia 2011 Kronos Quartet Yhdysvallat 2011 Yhdysvallat 2012 Yhdysvallat 2012 Yo-Yo Ma Yhdysvallat 2013 Senegal 2013 Suomi 2014 Yhdysvallat Yhdysvallat 2015 Britannia Yhdysvallat 2016 (Tilaajille.) Ruotsi Italia 2017 Sting Yhdysvallat Yhdysvallat 2018 Metallica Yhdysvallat Afghanistan National Institute of Music Afganistan 2019 Grandmaster Flash Yhdysvallat Saksa Playing For Change -säätiö 2020 Venäjä Yhdysvallat 2021 ei jaettu koronaviruspandemian takia 2022 Iggy Pop Yhdysvallat Ensemble Intercontemporain Ranska 2023 Britannia Benin Viro 2024 Yhdysvallat Suomi == Lähteet == == Aiheesta muualla == * Polar Music Prize Luokka:Musiikkipalkinnot
Flaamit

Flaamit eli flaamilaiset () ovat germaaninen kansa, joka asuu etupäässä Belgian pohjois- ja länsiosissa Flanderissa sekä Ranskan pohjoisosissa. Belgian väestöstä flaameja on noin kaksi kolmasosaa; loput ovat enimmäkseen ranskankielisiä valloneja. Flaamit puhuvat flaamin kieltä, joka on hollannin kielen murre. Uskonnoltaan suurin osa heistä on roomalaiskatolisia. Flaamien kansa on muodostunut Reinjoen itäpuolelta belgien asuttamaan kelttiläiseen Belgiaan roomalaisvallan aikana 200-luvulla muuttaneista frankeista. Roomalaiset värväsivät frankkeja liittolaisikseen ja antoivat heille maata palkkioksi. Kun roomalaiset olivat lähteneet, frankeista tuli kuningas Kilderik I:n ja tämän pojan Klodvig I:n alamaisia. Frankkien kuninkaat laajensivat 500-luvulla frankkien valtaa nykyisen Ranskan ja Belgian alueilla. Vuosisatojen aikana germaaniset ja kelttiläiset vaikutteet johtivat flaameiksi ja valloneiksi määriteltyjen kansojen syntyyn. Flanderin kreivit yhdistivät 860-luvulta alkaen germaanit ja romaanisia kieliä puhuvat kansat valtansa alle. Flaamien asuttamaan Flanderiin kehittyi seuraavina vuosisatoina merkittävää villa- ja silkkiteollisuutta, ja siitä tuli Euroopan johtava kangasteollisuuden keskus. Flaamilainen maalaustaide nousi kukoistukseen 1400-luvulta 1600-luvulle. Kuulusimpia flaamilaisia taiteilijoita olivat Hubert ja Jan van Eyck sekä Pieter Brueghel vanhempi, Pieter Brueghel nuorempi, Rogier van der Weyden ja Peter Paul Rubens. Osa Flanderista kuului vuodesta 1584 Espanjan Alankomaihin. Vuonna 1668 Ranska valloitti osan Flanderista, ja vuosina 1795–1814 Flanderista tuli Ranskan valtakunnan osa. Belgiasta tuli itsenäinen kuningaskunta 1830-luvulla. Vaikka flaamit muodostivatkin enemmistön Belgian asukkaista, heillä oli aluksi vähemmän valtaa kuin valloneilla. Maassa syntyikin flaamilainen liike, joka tavoitteli poliittista tasa-arvoa kuten myös flaamin kielen ja kulttuurin suojelua. Flaamista tuli 1800-luvun lopulla virallinen kieli flaaminkielisillä alueilla, ja vuonna 1898 kielestä tuli Belgian toinen virallinen kieli. Vuonna 1993 perustuslain uudistuksessa Flanderista tuli liittovaltion autonominen osa. Nykyisin kaikki julkiset kyltit ja hallinnon julkaisut Flanderissa ovat flaaminkielisiä, ja Belgian pääkaupunki Bryssel on virallisesti kaksikielinen. Suomestakin tunnetaan flaamia tarkoittavia sukunimiä, kuten Flaming, Fleming, Flemming, Flander, Lander ja Lanteri. Ne ovat todennäköisesti kulkeutuneet Suomeen keskiajalla, varhaisimmat heti 1400-luvun alussa. ==Katso myös== * Vlaams Belang == Lähteet == == Aiheesta muualla == Luokka:Belgian etniset ryhmät Luokka:Germaaniset kansat Luokka:Ranskan etniset ryhmät
Mehmet Dragusha

Mehmet Dragusha (s. 9. lokakuuta 1977, Pristina, Kosovo) on jalkapalloilija, joka edustaa saksalaista 1. FC Magdeburgia. Kansainvälisellä tasolla Kosovon albaaniväestöön kuuluva Dragusha edustaa Albaniaa. Keskikenttäpelaajana pelaava Dragusha on 180 senttimetriä pitkä. Dragusha on edustanut nykyisen seuransa lisäksi KF Prishtinaa kotimaassaan Kosovossa, NK Mariboria Sloveniassa ja FC Sachsen Leipzigia, Eintracht Trieriä, SC Paderbornia ja SV Elversbergiä Saksassa. Nykyiseen seuraansa hän siirtyi vuonna 2008. Albanian maajoukkueessa Dragusha on pelannut kymmenen ottelua. ==Aiheesta muualla== *Dragusha SV Elversbergin sivuilla Luokka:Albanialaiset jalkapalloilijat Luokka:Kosovolaiset jalkapalloilijat Luokka:Vuonna 1977 syntyneet Luokka:Elävät henkilöt
Flaami

Flaami tarkoittaa seuraavia: * flaami, hollannin kielen murre * flaami eli flaamilainen, tiettyyn etniseen ryhmään kuuluva henkilö.
Linköpingin yliopisto

Linköpingin yliopisto () on valtion yliopisto Linköpingissä ja Norrköpingissä, Ruotsissa. Se perustettiin 1967,Linkoping University shanghairanking.com ja yliopiston arvon se sai vuonna 1975, tehden siitä Ruotsin kuudennen yliopiston. Sillä on neljä eri tiedekuntaa, ja noin 32 000 opiskelijaa sekä 4 000 työntekijää. Yliopiston neljä eri kampusaluetta sijoittuvat kolmeen eri kaupunkiin. Maailman viidensadan huippuyliopiston Shanghai- yliopistovertailussa Linköpingin yliopisto ylsi vuonna 2016 sijaluvulle 301–400. Tämä tarkoitti samalla Ruotsin 9.–10. parhaiten sijoittuneen yliopiston asemaa.Academic Ranking of World Universities 2016 shanghairanking.com THE-yliopistorankingissa yliopisto ylsi sijaluokkaan 301–350.Times Higher Education (THE) World University Rankings: Linköping University timeshighereducation.com == Tiedekunnat == * Filosofinen tiedekunta * Terveystieteellinen tiedekunta * Teknillinen korkeakoulu * Kasvatustieteellinen tiedekunta ==Lähteet== == Aiheesta muualla == * Yliopiston viralliset sivut Luokka:Linköping Luokka:Norrköping Luokka:Ruotsin yliopistot ja korkeakoulut
Klodian Duro

Klodian Duro (s. 21. joulukuuta 1977, Tirana, Albania) on albanialainen 177 senttimetriä pitkä jalkapalloilija. Duron pelipaikka on keskikenttäpelaaja. Ammattilaisuransa vuonna 1996 KS Elbasanissa aloittanut Duro siirtyi SK Tiranaan ensimmäisen kerran jo 1998. Tuolloin visiitti seurassa jäi vuoden mittaiseksi. Hän edusti kotimaassaan myös KS Vllaznia Shkodëria ennen siirtoaan Turkkiin, Samsunsporin riveihin. Duro pelasi Turkissa vuosina 2001-2004, Samsunsporin lisäksi Malatyasporissa ja Caykur Rizesporissa. Loppuvuodesta 2003 hän pelasi kaksi kuukautta Albaniassa KF Partizani Tiranan joukkueessa. Kesällä 2004 Duro muutti Saksaan, jossa hän edusti DSC Arminia Bielefeldiä yhden vuoden ajan ennen paluutaan kotimaahansa syyskuussa 2005. Albanian maajoukkueessa Duro on pelannut 72 ottelua ja tehnyt niissä yhden maalin. Maajoukkuedebyyttinsä hän teki vuonna 2001. ==Aiheesta muualla== *Duro Weltfussball-tietokannassa *Duro Arminia Bielefeldin sivuilla Luokka:Albanialaiset jalkapalloilijat Luokka:Vuonna 1977 syntyneet Luokka:Elävät henkilöt
Stefan Koivikko

Stefan Christian Koivikko (s. 5. lokakuuta 1975 Neumünster, Länsi-Saksa) on suomalainen pikajuoksija. Koivikon äiti on suomalainen ja isä nigerialainen. Koivikko voitti 100 metrin juoksun Suomen mestaruuden vuonna 2004. Hopealla hän on ollut 2002 ja pronssilla 2001. 200 metrillä hän on ollut toinen vuosina 2002 ja 2003. Koivikko oli mukana vuoden 2002 Euroopan-mestaruuskilpailuissa Münchenissä, jossa hän selvisi 100 metrillä toiselle kierrokselle. Viestimatkoilla Karhulan Katajaisten joukkueessa Koivikko on voittanut kolme SM-kultaa (2002, 2005 ja 2005), yhden hopean (2001) ja neljä pronssia (1999, 2000, 2003 ja 2006). Hän oli myös mukana vuoden 2002 EM-kisojen 4 x 100 metrin viestijoukkueessa. Hallikisoissa Koivikko on voittanut SM-pronssia 60 metrin juoksussa 2001 ja hopeaa 200 metrin juoksussa 2002. 100 metrillä Koivikko juoksi ennätyksensä 10,38 Joensuussa 20. heinäkuuta 2002 (juoksun voitti Markus Pöyhönen ajalla 10,23). Tuloksellaan hän on matkan kaikkien aikojen yhdeksänneksi nopein suomalainenYleisurheilun Suomen parhaat kautta aikojen – Miehet 100 m, viitattu 12.8.2020. 200 metrillä Koivikko on juossut ajan 21,12 (2002). 23. elokuuta 2002 joukkue Tommi Hartonen, Tuomas Näsi, Stefan Koivikko ja Markus Pöyhönen teki Helsingissä 4 × 100 metrin viestissä ajan 39,48. Epävirallisella 150 metrin juoksumatkalla Koivikko juoksi Kotkassa 27. elokuuta 2002 ajan 15,62, joka on Suomen kaikkien aikojen toiseksi paras aika tällä matkalla. Seuratasolla Koivikko edusti Karhulan Katajaisia. Häntä ovat valmentaneet Timo-Jussi Talsi ja Asser Pettinen. ==Lähteet== Luokka:Suomalaiset pikajuoksijat Luokka:Vuonna 1975 syntyneet Luokka:Elävät henkilöt
Uumajan yliopisto

Uumajan yliopisto () on Ruotsissa, Uumajan kaupungissa sijaitseva yliopisto. Se perustettiin vuonna 1965 ja on siten Ruotsin viidenneksi vanhin yliopisto maan nykyisten rajojen sisäpuolella. Yliopistossa oli vuonna 2017 noin 34 759 oppilasta ja hieman yli 4 000 työntekijää. Tiedekuntia siellä on neljä kappaletta. Yliopisto on Pohjois-Ruotsin suurin yliopisto. Suuri osa yliopiston opiskelijoista ja opettajista on ulkomailta. Vuonna 2011 yliopistossa oli ennätysmäärä opiskelijoita, noin 36 000. == Rehtorit == Yliopistoa on johtanut seitsemän eri rehtoria: * Lars-Gunnar Larsson (1964–1969) * Karl-Gustav Paul (1969–1973) * Lars Beckman (1973–1992) * Sigbrit Franke (1992–1998) * Inge-Bert Täljedal (1999–2005) * Göran Sandberg (2005–2010) * Lena Gustafsson (2010–2016) * Hans Adolfsson (2016–) == Tiedekunnat == Nykyisin Uumajan yliopistossa on seuraavat neljä tiedekuntaa: * Humanistinen tiedekunta * Lääketieteellinen tiedekunta * Yhteiskuntatieteellinen tiedekunta * Teknillis-luonnontieteellinen tiedekunta Lisäksi yliopiston yhteydessä toimii kauppa­korkea­koulu, muotoilu­korkea­koulu ja ravintola­korkea­koulu. == Lähteet == == Aiheesta muualla == * Uumajan yliopiston kotisivut Luokka:Ruotsin yliopistot ja korkeakoulut
Balettitossut

thumb|Pehmeät harjoitustossut Balettitossut ovat balettitanssijan käyttämät jalkineet. Balettia tanssittaessa tarvitaan kahdenlaiset balettitossut: pehmeät harjoitustossut ja varvastossut (ns. "kovakärkiset" joskus myös kärkitossut tai kärkkärit), joiden kärjet on kovetettu varpaiden kärjillä tanssimista tukemaan. Pehmeät harjoitustossut ovat kankaasta tai nahasta tehdyt tossut, jotka kiristetään tossun suun nauhakujan avulla niin että ne myötäilevät jalkaa tarkasti ja pitävät jalan oikeassa asennossa. Ne vastaavat periaatteessa tavallisia jumppatossuja. Niiden pohjassa on nahkaiset palat, jotka estävät liukastumisen ja helpottavat erilaisten harjoitusten tekemistä (esimerkiksi piruetit). Pehmeät harjoitustossut sopivat kaikenikäisille tanssijoille. Harjoitustossujen pohjat on hyvä kostuttaa ennen tuntia vedellä, taikka jos balettikoulussa on muita liukasteenestämisaineita, niitä voi käyttää. Tanssiminen kovakärkisillä aloitetaan aikaisintaan 12-vuotiaana tai myöhemmin, riippuen nilkkojen vahvuudesta. Tietenkin balettikouluissa on eroja. Vartalon hallinnan täytyy olla kehittynyt ja nilkan tarpeeksi vahva ennen kuin saa nousta tossujen kärjille. Alussa kärkitossuharjoittelu muodostaa vain pienen osan balettitunnista. Myöhemminkään kärkitossuja ei käytetä aina harjoitellessa. Kärkitossuilla tanssivat perinteisesti vain naiset, mutta tilapäisesti miehetkin voivat harjoitella niillä vahvistaakseen nilkkojaan. Kärkitossuilla tanssiminen on fyysisesti haastavaa ja alussa jopa kivuliasta. Sen takia tossuissa voidaan käyttää pehmusteita, joita on laaja valikoima (muun muassa silikoni, geeli, vaahtomuovi). Valmiiksi muotoiltujen lisäksi tossuihin voi laittaa esimerkiksi villaa tai paperinenäliinan pehmusteeksi ja täytteeksi, sillä mitä tiiviimmin tossun kärkiosa istuu jalkaterän yksilöllisiin muotoihin sitä parempi sillä on tanssia. Jos tossussa on yhtään tyhjää tilaa, varpaille noustessa tossu ei kunnolla tue jalkaa ja auta varpaita pysymään suorina. Kärkitossuissa on kiinnityksenä nilkan ympärille solmittavat nauhat sekä usein yksilöllisesti myös kuminauha pitämässä tossun kantaosaa paikallaan. Pehmeissä harjoitustossuissa voi myös käyttää nauhoja, mutta usein kätevämpi on pelkkä kuminauhakiinnitys. Balettitossuja myydään balettitarvikeliikkeissä, joissa myyjien ammattitaitoon kuuluu opastaa sopivien tossujen valinnassa. Kärkitossuja on monia erilaisia malleja: eri leveyksiä, jäykkyyksiä, eri mittaisia kärkiosia. Jotta varpailla tanssiminen onnistuisi mahdollisimman mukavasti, on tärkeää löytää juuri omaan jalkaan sopivat tossut. Silti uusia tossuja täytyy vielä pehmitellä ja taivutella, jotta ne muokkautuisivat tanssimiseen sopiviksi. Huipputossut tehdään yksilöllisesti kullekin tanssijalle ja myös eri baletteihin erityyppisinä: Joutsenlammen Musta joutsen tarvitsee tukevat tossut kun taas La Sylphiden keiju hyppii vähemmän ja tekee enemmän piruetteja mihin sopivat kevyet tossut. Kun kärkiosa pehmenee ja pohja alkaa joustaa liikaa, ovat tossut loppuun kuluneet. Ammattiballerina saattaa kuluttaa 100–120 paria tossuja vuodessa. ==Katso myös== * Balettitekniikka * Balettisaapas == Lähteet == Luokka:Baletti Luokka:Kengät
Jacques Delors

Jacques Lucien Jean Delors (20. heinäkuuta 1925 Pariisi – 27. joulukuuta 2023 Pariisi) oli ranskalainen sosialistipoliitikko (PS), joka toimi Euroopan unionin komission puheenjohtajana vuosina 1985–1995 kaksi peräkkäistä viisivuotiskautta. Delorsin komissio tunnetaan Euroopan sisämarkkinoiden luojana. Samalla unionia laajennettiin hyväksymällä Ruotsin, Itävallan ja Suomen jäsenhakemukset.Seppo Zetterberg (toim. suomalainen laitos) Muutosten vuosisata 8. Alkuteos Power, Wealth & Powerty, The Family, Science, The Arts, Passing Parade. WSOY, Porvoo–Helsinki–Juva, s. 260. Aiemmin urallaan hän toimi Euroopan parlamentin jäsenenä 1979–1981 sekä Ranskan valtiovarainministerinä 1981–1983 ja 1983–1984. Ministerinä hän jarrutteli vasemmistohallitusten uudistushalua vaatien säästöpolitiikkaa. Ranskan sosialistit yrittivät suostutella Delorsia ehdokkaaksi Ranskan vuoden 1995 presidentinvaaleihin, mutta tämä kieltäytyi. Sosialistien ehdokkaaksi valittiin Lionel Jospin, joka hävisi vaalit Jacques Chiracille. ==Kunnianosoituksia== Jacques Delors oli 24 yliopiston kunniatohtori ja lukuisien kansainvälisten palkintojen saaja: * Jean Monnet -palkinto (1988) * Louis Weiss -palkinto (1989) * Asturian ruhtinaan palkinto (1989) * Kaarle Suuren palkinto (1992) * Carlos V -palkinto (1995) * Erasmus-palkinto (1997) Delors oli myös Rooman klubin jäsen. === Ritarikuntia === * Marianmaan ristin ritarikunta (Viro, 1999) * Kunnialegioona (Ranska, 2005) * Baden-Württembergin ansioritarikunta (Baden-Württemberg, 2013) ==Kirjallinen tuotanto== * Memories, Plon, Paris, 2003 ==Lähteet== == Aiheesta muualla == * Luokka:Euroopan komission puheenjohtajat Luokka:Ranskalaiset EU-komissaarit Luokka:Ranskalaiset europarlamentaarikot Luokka:Ranskan valtiovarainministerit Luokka:Vuonna 1925 syntyneet Luokka:Vuonna 2023 kuolleet
Växjön yliopisto

Växjön yliopisto () oli 1999–2009 toiminut valtion yliopisto Växjön kaupungissa, Ruotsissa. Se luotiin 1. tammikuuta vuonna 1999, kun entinen, vuonna 1977 perustettu Växjön korkeakoulu sai yliopiston oikeudet Ruotsin hallitukselta. 1. tammikuuta 2010 Växjön yliopisto ja Kalmarin korkeakoulu yhdistyivät, jolloin uudeksi nimeksi otettiin Linné-yliopisto (Linnéuniversitetet). Yliopistossa oli noin 15 500 opiskelijaa ja 2 000 opettajaa. Maisterintutkinnon pystyi suorittamaan 20 eri aineessa. Viimeisenä rehtorina toimi prof. Johan Sterte. == Aiheesta muualla == * Yliopiston kotisivut Luokka:Ruotsin yliopistot ja korkeakoulut Yliopisto Luokka:Entiset yliopistot
Fatmir Vata

Fatmir Vata (s. 19. syyskuuta 1971, Rcesen, Albania) on albanialainen 170 senttimetriä pitkä jalkapalloilija. Saksan Bundesliigassa DSC Arminia Bielefeldin riveissä pelaavan Vatan pelipaikka on keskikenttäpelaaja. Vata on edustanut urallaan NK Samoboria, FC Vukovaria ja NK Slaven Belupoa Kroatiassa sekä SV Waldhof Mannheimia ja nykyistä seuraansa Saksassa. Albanian maajoukkueessa Vata on pelannut 17 ottelua, joista ensimmäisen jo vuonna 1996. ==Aiheesta muualla== *Vata Arminia Bielefeldin sivuilla Luokka:Albanialaiset jalkapalloilijat Luokka:Vuonna 1971 syntyneet Luokka:Elävät henkilöt